Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της διοργανικής συμφωνίας, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση σχετικά με το πολυετές δημοσιονομικό πλαίσιο, ώστε να ληφθούν υπόψη οι ανάγκες δαπανών που θα προκύψουν από την προσχώρηση της Κροατίας στην Ευρωπαϊκή Ένωση /* COM/2013/0157 final */





ΑΙΤΙΟΛΟΓΙΚΗ ΕΚΘΕΣΗ 1. ΠΛΑΙΣΙΟ ΤΗΣ ΠΡΟΤΑΣΗΣ Στις 9 Δεκεμβρίου 2011, υπογράφηκε η συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση. Η υπογραφή αυτή ανοίγει το δρόμο για τις διαδικασίες επικύρωσης που θα επιτρέψουν στην Κροατία να γίνει το 28ο κράτος μέλος της Ευρωπαϊκής Ένωσης την 1η Ιουλίου 2013. 2. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ Το άρθρο 312 παράγραφος 2 της Συνθήκης για τη λειτουργία της Ευρωπαϊκής Ένωσης προβλέπει ότι το Συμβούλιο εκδίδει ομόφωνα κανονισμό που καθορίζει το πολυετές δημοσιονομικό πλαίσιο, μετά από έγκριση του Ευρωπαϊκού Κοινοβουλίου. Στις 3 Μαρτίου 2010, η Επιτροπή υπέβαλε πρόταση για κανονισμό του Συμβουλίου για τον καθορισμό του πολυετούς δημοσιονομικού πλαισίου για την περίοδο 2007-2013 και για συνοδευτική διοργανική συμφωνία[1]. Μέχρι τώρα, το Ευρωπαϊκό Κοινοβούλιο και το Συμβούλιο δεν κατάφεραν να συμφωνήσουν σχετικά με τις προτάσεις αυτές. Εν αναμονή αυτής της συμφωνίας, εξακολουθεί να ισχύει η διοργανική συμφωνία[2] της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση. Επομένως, η παρούσα πρόταση βασίζεται στο σημείο 29 της διοργανικής συμφωνίας (προσαρμογή του δημοσιονομικού πλαισίου σε συνάρτηση με τη διεύρυνση). Το σημείο 29 της διοργανικής συμφωνίας προβλέπει ότι εάν προσχωρήσουν στην Ευρωπαϊκή Ένωση νέα κράτη μέλη κατά το χρονικό διάστημα που διέπεται από το παρόν δημοσιονομικό πλαίσιο, το Ευρωπαϊκό Κοινοβούλιο και το Συμβούλιο, αποφαινόμενα κατόπιν προτάσεως της Επιτροπής, θα προσαρμόσουν από κοινού το δημοσιονομικό πλαίσιο, ώστε να ληφθούν υπόψη οι ανάγκες δαπανών που θα προκύψουν από τα αποτελέσματα των διαπραγματεύσεων για την προσχώρηση. 3. ΠΡΟΣΑΡΜΟΓΗ ΤΟΥ ΔΗΜΟΣΙΟΝΟΜΙΚΟΥ ΠΛΑΙΣΙΟΥ ΓΙΑ ΤΗΝ ΠΕΡΙΟΔΟ ΑΠΟ ΤΗΝ 1η ΙΟΥΛΙΟΥ ΕΩΣ ΤΗΝ 31η ΔΕΚΕΜΒΙΟΥ 2013 3.1. Προβλεπόμενα ποσά για την προσχώρηση της Κροατίας Η πρόταση προσαρμογής του δημοσιονομικού πλαισίου βασίζεται στα σχετικά άρθρα της συνθήκης για την προσχώρηση της Δημοκρατίας της Κροατίας στην Ευρωπαϊκή Ένωση[3] και στην κοινή θέση της ΕΕ στο Κεφάλαιο 33 (Οικονομικές και δημοσιονομικές διατάξεις)[4]. Οι πιστώσεις αναλήψεως υποχρεώσεων και οι πιστώσεις πληρωμών που απαιτούνται για να ληφθεί υπόψη η προσχώρηση της Κροατίας παρατίθενται στον ακόλουθο πίνακα: Χρηματοδοτικό πακέτο για την Κροατία (κοινή θέση της ΕΕ), προσχώρηση την 1η Ιουλίου 2013 (εκατ. ευρώ, σε τρέχουσες τιμές) || 2013 || 1. Βιώσιμη ανάπτυξη || 496,8 1a Ανταγωνιστικότητα για την ανάπτυξη και την απασχόληση1) || 47,4 1β Συνοχή για την ανάπτυξη και την απασχόληση || 449,4 εκ των οποίων διαρθρωτικά ταμεία || 299,6 εκ των οποίων Ταμείο Συνοχής || 149,8 || 2. Διατήρηση και διαχείριση των φυσικών πόρων || 20,4 δαπάνες σχετικές με την αγορά 1) || 9,0 άμεσες ενισχύσεις || 0 αποθεματικό αποναρκοθέτησης || 0 αγροτική ανάπτυξη || 0 Ευρωπαϊκό Ταμείο Αλιείας || 8,7 Άλλη στήριξη της ΚΑΠ, Life + 1) || 2,7 || 3. Ιθαγένεια, ελευθερία, ασφάλεια και δικαιοσύνη || 73,3 3α Ελευθερία, ασφάλεια και δικαιοσύνη1) || 2,1 Διευκόλυνση Σένγκεν || 40,0 3β Ιθαγένεια1) || 2,2 Μεταβατική διευκόλυνση || 29,0 || 4. Η EΕ ως παγκόσμιος παράγων || 0 || 5. Διοίκηση || 22,0 || 6. Αντισταθμίσεις (ταμειακή διευκόλυνση) || 75,0 || Σύνολο πιστώσεων ανάληψης υποχρεώσεων || 687,5 Σύνολο πιστώσεων πληρωμών || 396,3 1) Οι δαπάνες που δεν έχουν κατανεμηθεί εκ των προτέρων έχουν μόνο ενδεικτικό χαρακτήρα. 3.2. Προσαρμογή του δημοσιονομικού πλαισίου για τη διεύρυνση – πιστώσεις για αναλήψεις υποχρεώσεων Σύμφωνα με το σημείο 29 της διοργανικής συμφωνίας, η Επιτροπή προτείνει την προσαρμογή του δημοσιονομικού πλαισίου για το έτος 2013, ώστε να ληφθούν πλήρως υπόψη οι απαιτήσεις δαπανών για τις πολιτικές της ΕΕ που προκύπτουν από τις διαπραγματεύσεις προσχώρησης όπως εξηγείται στον ανωτέρω πίνακα. Δεδομένου ότι το δημοσιονομικό πλαίσιο εκφράζεται σε εκατ. ευρώ, τα αριθμητικά στοιχεία στρογγυλοποιούνται κατάλληλα για τους σκοπούς αυτής της προσαρμογής. Στο πλαίσιο της συνεχιζόμενης δέσμευσής της να περιορίσει το διοικητικό κόστος των πολιτικών της ΕΕ, η Επιτροπή προτείνει να μην αυξηθεί το ανώτατο όριο των πιστώσεων αναλήψεως υποχρεώσεων για τον τομέα 5. Συνεπώς, η πρόταση συνίσταται στην αύξηση του ανώτατου ορίου του 2013 για πιστώσεις αναλήψεως υποχρεώσεων κατά 666 εκατ. ευρώ σε τρέχουσες τιμές με την κατανομή που αναφέρεται στον πίνακα που ακολουθεί μετά το σημείο 3.4. 3.3. Προσαρμογή του δημοσιονομικού πλαισίου για τη διεύρυνση – πιστώσεις για πληρωμές Η Επιτροπή προτείνει να αυξηθεί το ανώτατο όριο του 2013 για πιστώσεις πληρωμών κατά 374 εκατ. ευρώ σε τρέχουσες τιμές με σκοπό την κάλυψη των απαιτήσεων δαπανών για τις πολιτικές της ΕΕ που προκύπτουν από τις διαπραγματεύσεις προσχώρησης, όπως εξηγείται στον ανωτέρω πίνακα. Στο πλαίσιο της συνεχιζόμενης δέσμευσής της να περιορίσει το διοικητικό κόστος των πολιτικών της ΕΕ, η Επιτροπή προτείνει να μη ληφθούν υπόψη οι συμπληρωματικές πιστώσεις πληρωμών που αφορούν τον τομέα 5. 3.4. Προσαρμογή του δημοσιονομικού πλαισίου για τη διεύρυνση σε τρέχουσες τιμές και σε τιμές 2004 Οι προαναφερθείσες μεταβολές στο δημοσιονομικό πλαίσιο 2007-2013 συνοψίζονται στον πίνακα που ακολουθεί (σε τρέχουσες τιμές): Η προσαρμογή του δημοσιονομικού πλαισίου για τη διεύρυνση (ΕΕ-28) εκφρασμένη σε τρέχουσες τιμές παρατίθεται κατωτέρω. Βασίζεται στα αποτελέσματα της τεχνικής προσαρμογής για το 2013 (σημείο 16 της διοργανικής συμφωνίας). Η επίσημη απόφαση για την τροποποίηση της διοργανικής συμφωνίας όσον αφορά το δημοσιονομικό πλαίσιο πρέπει να παραπέμπει στον βασικό πίνακα που συμφωνήθηκε στη διοργανική συμφωνία, ο οποίος εκφράζεται σε σταθερές τιμές 2004. Για τον σκοπό αυτόν, τα ποσά του δημοσιονομικού πλαισίου που προσαρμόστηκαν για τη διεύρυνση (ΕΕ-28) εκφρασμένα σε τρέχουσες τιμές πρέπει να μετατραπούν σε τιμές 2004 μέσω σταθερού αποπληθωριστή 2% ετησίως, σύμφωνα με το σημείο 16 της διοργανικής συμφωνίας. Ο προκύπτων πίνακας του δημοσιονομικού πλαισίου, εκφρασμένος σε τιμές 2004, επισυνάπτεται στην πρόταση απόφασης του Ευρωπαϊκού Κοινοβουλίου και του Συμβουλίου. ΔΗΜΟΣΙΟΝΟΜΙΚΟ ΠΛΑΙΣΙΟ 2007-2013 ΟΠΩΣ ΤΡΟΠΟΠΟΙΗΘΗΚΕ ΓΙΑ ΤΗ ΔΙΕΥΡΥΝΣΗ (ΕΕ-28), ΣΕ ΤΡΕΧΟΥΣΕΣ ΤΙΜΕΣ 4. ΤΕΛΙΚΕΣ ΠΑΡΑΤΗΡΗΣΕΙΣ Για να πραγματοποιηθεί η προσχώρηση της Κροατίας στην Ευρωπαϊκή Ένωση την 1η Ιουλίου 2013, τα έγγραφα επικύρωσης κάθε συμβαλλόμενου κράτους πρέπει να κατατεθούν στην κυβέρνηση της Ιταλικής Δημοκρατίας, το αργότερο στις 30 Ιουνίου 2013, σύμφωνα με το άρθρο 3 της συνθήκης προσχώρησης. Εάν ένα μέλος που έχει υπογράψει τη συνθήκη προσχώρησης, βάσει της οικείας διαδικασίας επικύρωσης, απορρίψει τη συνθήκη προσχώρησης ή δεν την επικυρώσει εντός της προβλεπόμενης προθεσμίας, η συνθήκη προσχώρησης δεν θα τεθεί σε ισχύ την 1η Ιουλίου 2013. Πρόταση ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ ΚΑΙ ΤΟΥ ΣΥΜΒΟΥΛΙΟΥ για την τροποποίηση της διοργανικής συμφωνίας, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση σχετικά με το πολυετές δημοσιονομικό πλαίσιο, ώστε να ληφθούν υπόψη οι ανάγκες δαπανών που θα προκύψουν από την προσχώρηση της Κροατίας στην Ευρωπαϊκή Ένωση ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη τη διοργανική συμφωνία μεταξύ του Ευρωπαϊκού Κοινοβουλίου, του Συμβουλίου και της Επιτροπής, της 17ης Μαΐου 2006, για δημοσιονομική πειθαρχία και χρηστή δημοσιονομική διαχείριση[5], και ιδίως το σημείο 29, Έχοντας υπόψη την πρόταση της Ευρωπαϊκής Επιτροπής, Εκτιμώντας τα ακόλουθα: (1) Η συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση[6] προβλέπει μεταβατικές διατάξεις σε θέματα προϋπολογισμού. (2) Η διάσκεψη προσχώρησης, της 30ής Ιουνίου 2011, ενέκρινε τα αποτελέσματα των διαπραγματεύσεων με τα οποία καθορίστηκαν οι δαπάνες που θα απαιτηθούν λόγω της προσχώρησης της Κροατίας στην Ευρωπαϊκή Ένωση την 1η Ιουλίου 2013. (3) Η προσχώρηση της Δημοκρατίας της Κροατίας απαιτεί προσαρμογή του πολυετούς δημοσιονομικού πλαισίου 2007-2013, έτσι ώστε τα ανώτατα όρια για πιστώσεις αναλήψεως υποχρεώσεων για το έτος 2013 να αυξηθούν κατά 47 εκατ. ευρώ για τον υποτομέα 1α, κατά 450 εκατ. ευρώ για τον υποτομέα 1β, κατά 21 εκατ. ευρώ για τον τομέα 2, κατά 42 εκατ. ευρώ για τον υποτομέα 3α και κατά 31 εκατ. ευρώ για τον υποτομέα 3β, καθώς και να προβλεφθούν αντισταθμίσεις ανερχόμενες σε 75 εκατ. ευρώ βάσει του τομέα 6, σε τρέχουσες τιμές. (4) Η προσχώρηση της Κροατίας απαιτεί επίσης προσαρμογή του ανώτατου ορίου σε πιστώσεις πληρωμών για το 2013, το οποίο θα αυξηθεί κατά 374 εκατ. ευρώ σε τρέχουσες τιμές. (5) Το δημοσιονομικό πλαίσιο για την Ευρωπαϊκή Ένωση που καθορίστηκε στο πλαίσιο της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση θα πρέπει να τροποποιηθεί, ώστε να ληφθεί υπόψη η προσχώρηση της Κροατίας για την περίοδο από την 1η Ιουλίου μέχρι την 31η Δεκεμβρίου 2013. (6) Συνεπώς, το παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση πρέπει να τροποποιηθεί αναλόγως[7], ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ: Άρθρο μόνο Εφόσον η συνθήκη σχετικά με την προσχώρηση της Δημοκρατίας της Κροατίας στην Ευρωπαϊκή Ένωση τεθεί σε ισχύ την 1η Ιουλίου 2013, το Παράρτημα I της διοργανικής συμφωνίας για δημοσιονομική πειθαρχία και χρηστή δημοσιονομική διαχείριση αντικαθίσταται από το Παράρτημα της παρούσας απόφασης. Βρυξέλλες, Για το Ευρωπαϊκό Κοινοβούλιο Για το Συμβούλιο Ο Πρόεδρος Ο Πρόεδρος ΠΑΡΑΡΤΗΜΑ [1] COM (2010) 72 και COM(2010)73 της 3.3.2010. [2] ΕΕ C 139 της 14.06.2006, σ. 1. [3] Μέρος Τέταρτο, Τίτλος III, ιδίως άρθρα 29 έως 34. [4] Διάσκεψη προσχώρησης στην Ευρωπαϊκή Ένωση – Κροατία, Έγγραφο προσχώρησης αριθ. 30/11 (CONF-HR 17/11) της 29.6.2011. [5] ΕΕ C 139 της 14.06.2006, σ. 1. [6] ΕΕ xxx [7] Για τον σκοπό αυτό, τα αριθμητικά στοιχεία που απορρέουν από την ανωτέρω συμφωνία μετατρέπονται σε τιμές 2004.